CELEX: 62010TA0564(01)
Language: sl
Date: 2017-09-26 00:00:00
Title: Zadeva T-564/10 RENV: Sodba Splošnega sodišča z dne 26. septembra 2017 – Quimitécnica.com in de Mello/Komisija (Konkurenca — Omejevalni sporazumi — Evropski trg fosfatov za krmo — Globa, ki je bila solidarno naložena po koncu poravnalnega postopka — Obročno odplačevanje — Odločba, s katero je naložena ustanovitev bančne garancije pri banki z dolgoročno bonitetno oceno „AA“ — Ničnostna tožba — Izpodbojni akt — Dopustnost — Obveznost obrazložitve — Sorazmernost)

6.11.2017   
            
            
               SL
            
            
               Uradni list Evropske unije
            
            
               C 374/25
            
         Sodba Splošnega sodišča z dne 26. septembra 2017 – Quimitécnica.com in de Mello/Komisija
   (Zadeva T-564/10 RENV) (1)
   
   ((Konkurenca - Omejevalni sporazumi - Evropski trg fosfatov za krmo - Globa, ki je bila solidarno naložena po koncu poravnalnega postopka - Obročno odplačevanje - Odločba, s katero je naložena ustanovitev bančne garancije pri banki z dolgoročno bonitetno oceno „AA“ - Ničnostna tožba - Izpodbojni akt - Dopustnost - Obveznost obrazložitve - Sorazmernost))
   (2017/C 374/37)
   Jezik postopka: portugalščina
   
      Stranke
   
   
      Tožeči stranki: Quimitécnica.com – Comércio e Indústria Química, SA (Lordelo, Portugalska) in José de Mello – Sociedade Gestora de Participações Sociais, SA (Lizbona, Portugalska) (zastopnik: J. Calheiros, odvetnik)
   
      Tožena stranka: Evropska komisija (zastopniki: V. Bottka in B. Mongin, agenta, skupaj z M. Marquesom Mendesom in A. Diasom Henriquesom, odvetnikoma)
   
      Predmet
   
   Predlog na podlagi člena 263 PDEU za razglasitev delne ničnosti odločbe, domnevno vsebovane v dopisu računovodje Komisije z dne 8. oktobra 2010 v zvezi s plačilom globe, naložene tožeči stranki z Odločbo C (2010) 5004 final z dne 20. julija 2010 v zvezi s postopkom na podlagi člena 101 PDEU in člena 53 Sporazuma EGP (zadeva COMP/38.866 – Fosfati za krmo), v delu, v katerem je s tem dopisom za ugoditev prošnji tožečih strank, za podaljšanje roka za plačilo globe, ki jim je bila solidarno naložena, naložena ustanovitev bančne garancije pri banki z dolgoročno bonitetno oceno „AA“.
   
      Izrek
   
   
               1.
            
            
               Ugovor nedopustnosti se zavrne.
            
         
               2.
            
            
               Tožba se zavrne.
            
         
               3.
            
            
               Evropska komisija nosi svoje stroške in stroške družb Quimitécnica.com – Comércio e Indústria Química, SA in José de Mello – Sociedade Gestora de Participações Sociais, SA afférents v zvezi s pritožbenim postopkom pred Sodiščem ter postopkom pred Splošnim sodiščem pred pritožbo.
            
         
               4.
            
            
               Quimitécnica.com – Comércio e Indústria Química, José de Mello – Sociedade Gestora de Participações Sociais in Komisija nosijo vsaka svoje stroške ponovnega odločanja pred Splošnim sodiščem.
            
         
      (1)  UL C 55, 19.2.2011.